text: সিরাজগঞ্জে অ্যাম্বুলেন্স খাদে পড়ে বৃদ্ধ নিহত
  বায়ান্ন অনলাইন রিপোর্ট | ৪ জুলাই, ২০২০ ১২:০০ পূর্বাহ্ণ | আপডেট : ৪ জুলাই, ২০২০ ১২:০০ পূর্বাহ্ণ
  সিরাজগঞ্জের বগুড়া-নগরবাড়ি মহাসড়কে অ্যাম্বুলেন্স খাদে পড়ে ওমর আলী নামের এক বৃদ্ধ নিহত হয়েছে। এ ঘটনায় আহত হয়েছে অ্যাম্বুলেন্সের আরো পাঁচ যাত্রী।
  আজ শুক্রবার (০৩ জুলাই) দুপুরে মহাসড়কের রায়গঞ্জ উপজেলার ঘুরকা বাজার এলাকায় এ দূর্ঘটনা ঘটে।
  রায়গঞ্জ ফায়ার সার্ভিস ও সিভিল ডিফেন্সের সহকারী পরিচালক সেরাজুল ইসলাম জানান, ভাড়ায় বগুড়া থেকে যাত্রী নিয়ে জামালপুর যাচ্ছিল অ্যাম্বুলেন্সটি। পথে ঘুরকা বাজার এলাকায় পৌছালে অ্যাম্বুলেন্সটি নিয়ন্ত্রন হারিয়ে পাশের খাদে পড়ে যায়। এতে ওমর আলী নামের এক বৃদ্ধ নিহত হয়েছেন। দূর্ঘটনার খবর পেয়ে ঘটনাস্থলে এসে অ্যাম্বুলেন্সটি উদ্ধার করা হয়েছে।